Document ID: 32008D0024

ODLOČBA KOMISIJE
z dne 12. novembra 2007
o sprejetju prvega posodobljenega seznama območij, pomembnih za Skupnost, za borealno biogeografsko regijo v skladu z Direktivo Sveta 92/43/EGS
(notificirano pod dokumentarno številko C(2007) 5402)
(2008/24/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1) in zlasti tretjega pododstavka člena 4(2) Direktive,
ob upoštevanju naslednjega:
(1)
Borealna biogeografska regija iz člena 1(c)(iii) Direktive 92/43/EGS zajema dele ozemlja Finske in Švedske ter celotno ozemlje Estonije, Latvije in Litve, kakor je določeno v biogeografski karti, ki jo je 25. aprila 2005 odobril Odbor za habitate, ustanovljen v skladu s členom 20 Direktive.
(2)
V okviru procesa, ki se izvaja od leta 1995, je treba doseči nadaljnji napredek pri dejanski vzpostavitvi omrežja Natura 2000, ki je bistveno za zaščito biološke raznovrstnosti v Skupnosti.
(3)
Začetni seznam območij, pomembnih za Skupnost, za borealno biogeografsko regijo v skladu z Direktivo 92/43/EGS je bil sprejet z Odločbo Komisije 2005/101/ES (2). Na podlagi členov 4(4) in 6(1) Direktive 92/43/EGS zadevne države članice čim prej in najpozneje v šestih letih določijo območja iz seznama območij, pomembnih za Skupnost, za borealno biogeografsko regijo kot posebna ohranitvena območja in določijo potrebne ohranitvene ukrepe.
(4)
V okviru aktivnega sprejetja omrežja Natura 2000 se opravlja pregled seznamov območij, pomembnih za Skupnost. Zato je treba posodobiti začetni seznam.
(5)
Na eni strani je treba posodobiti začetni seznam območij, pomembnih za Skupnost, za borealno biogeografsko regijo, da se vključi dodatna območja, ki so jih države članice že leta 2004 predlagale kot območja, pomembna za Skupnost, za borealno biogeografsko regijo v skladu členom 1 Direktive 92/43/EGS. Obveznosti iz členov 4(4) in 6(1) Direktive 92/43/EGS veljajo čim prej in najpozneje v šestih letih po sprejetju prvega posodobljenega seznama območij, pomembnih za Skupnost, za borealno biogeografsko regijo.
(6)
Na drugi strani je treba posodobiti začetni seznam območij, pomembnih za Skupnost, za borealno biogeografsko regijo, da se upoštevajo spremembe informacij o območjih, ki so jih predložile države članice po sprejetju seznama Skupnosti. Tako predstavlja prvi posodobljeni seznam območij, pomembnih za Skupnost, za borealno biogeografsko regijo prečiščeno besedilo začetnega seznama območij, pomembnih za Skupnost, za borealno biogeografsko regijo. Treba pa je poudariti, da obveznosti iz členov 4(4) in 6(1) Direktive 92/43/EGS veljajo čim prej in najpozneje v šestih letih po sprejetju začetnega seznama območij, pomembnih za Skupnost, za borealno biogeografsko regijo.
(7)
Za borealno biogeografsko regijo so zadevne države članice v skladu s členom 4(1) Direktive Komisiji med januarjem 2003 in septembrom 2006 sporočile sezname območij, ki so predlagana kot območja, pomembna za Skupnost iz člena 1 Direktive 92/43/EGS.
(8)
Seznamom predlaganih območij so bile priložene informacije o vsakem območju v obliki, določeni v Odločbi Komisije 97/266/ES z dne 18. decembra 1996 o obliki informacij za predlagana območja Nature 2000 (3).
(9)
Te informacije vključujejo najnovejšo in dokončno karto območja, ki ga je sporočila zadevna država članica, ime območja, lokacijo in obseg ter podatke, pridobljene z uporabo meril iz Priloge III k Direktivi 92/43/EGS.
(10)
Na podlagi osnutka seznama, ki ga je v dogovoru z vsako zadevno državo članico pripravila Komisija in ki določa tudi območja s prednostnimi naravnimi habitatnimi tipi ali prednostnimi vrstami, je treba sprejeti posodobljeni seznam območij, izbranih kot območja, pomembna za Skupnost, za borealno biogeografsko regijo.
(11)
Poznavanje obstoja in razširjenosti naravnih habitatnih tipov in vrst se nenehno dopolnjuje zaradi spremljanja stanja v skladu s členom 11 Direktive 92/43/EGS. Vrednotenje in izbira območij na ravni Skupnosti sta bila zato opravljena na podlagi najboljših trenutno razpoložljivih informacij.
(12)
Vendar nekatere države članice niso predlagale zadostnega števila območij za izpolnitev zahtev iz Direktive 92/43/EGS za nekatere habitatne tipe in vrste. Za navedene vrste in habitatne tipe ni mogoče skleniti, da je omrežje zaključeno. Ob upoštevanju zamude pri prejetju informacij in sklenitvi sporazuma z državami članicami Komisija meni, da je treba sprejeti prvi posodobljeni seznam območij, ki ga bo treba pregledati v skladu s členom 4 Direktive 92/43/EGS.
(13)
Ker je poznavanje obstoja in razširjenosti naravnih habitatnih tipov iz Priloge I in vrst iz Priloge II k Direktivi 92/43/EGS, ki se pojavljajo tako v morskih ozemeljskih vodah kakor tudi v morskih vodah pod nacionalno pristojnostjo onkraj ozemeljskih voda, še vedno nepopolno, ni mogoče sklepati, ali je zanje omrežje dokončno ali nedokončno. Seznam bi bilo treba pregledati, če je potrebno, v skladu členom 4 Direktive 92/43/EGS.
(14)
Zaradi jasnosti in preglednosti je treba Odločbo 2005/101/ES nadomestiti.
(15)
Ukrepi, predvideni s to odločbo, so v skladu z mnenjem Odbora za habitate -
SPREJELA NASLEDNJO ODLOČBO:
Člen 1
Prvi posodobljeni seznam območij, pomembnih za Skupnosti, za borealno biogeografsko regijo je v skladu s tretjim pododstavkom člena 4(2) Direktive 92/43/EGS določen v Prilogi k tej odločbi.
Člen 2
Odločba 2005/101/ES se razveljavi.
Člen 3
Ta odločba je naslovljena na države članice.
V Bruslju, 12. novembra 2007

Labels: 12
18
20